Далёка не ўсе жыхары лічаць, што такі ход справы найлепшы. А некаторыя нават аб’ядналіся супраць праўлення Аграархімага і хочуць прынесці сваю, асабістую магію — дэмакратыю. Але, на жаль, дзякуючы моцы аграцуду, яна вельмі слабая, што вымусіла калісьці адзіную гільдыю Байцоў Нейрамагічных Франтоў раскалоцца і разысціся па ўсёй зоне ў пошуках сапраўды працоўнай магчымасці вярнуць былыя магчымасці і нарэшце перамагчы. На жаль, падыходы пачалі настолькі адрознівацца, што пачалася вайна невялікіх груповак адэптаў той самай дэмакратыі. Прычым школы некаторых з іх зайшлі так далёка, што пачалі шукаць іншыя віды магіі. Але іх аб’ядноўвае адно: яны ўсе — жыхары патаемнай Вайшнорыі. Некаторыя лічаць, што гэта асобная краіна, але гэта не зусім так. То бок у некаторых жыхароў гэтага ГОРАДА ёсць такая мэта, але яе не ўсе падзяляюць, ды і моцы пакуль не надта хапае.